
Παρουσία πλήθους φίλων η Κοινο_Τοπία έκοψε την πίτα της 
εν μέσω ευχών και ασμάτων της χορωδίας της 

Η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr, έκοψε την πρωτοχρονιάτικη πίτα της μαζί με πολλούς νέους και παλιούς φίλους εν μέσω ασμάτων στην αίθουσα εκδηλώσεων του πολυχώρου της που αποδείχθηκε ανεπαρκής.
Την Τρίτη 23 Ιανουαρίου από τις 8μμ και μέχρι τις 10μμ σε μια εορταστική και χαρούμενη ατμόσφαιρα με αναψυκτικά και τεντούρα αντάλλαξαν ευχές για το νέο χρόνο αλλά και απόψεις, προτάσεις, ιδέες για το παρόν και το μέλλον του συλλόγου.
Η χορωδία της Κοινο_Τοπίας με μαέστρο τη Λίνα Γερονίκου μουσικό-υψίφωνο και πιανίστρια την Κατερίνα Φιλιππάτου μετέφερε το εορταστικό κλίμα στους παραβρισκό- μενους, μέλη και φίλους του συλλόγου σκορπώντας μελωδίες υποδοχής του νέου χρόνου αλλά και τραγούδια από το χώρο του έντεχνου ρεπερτορίου και η Αλέκα Ράπτη εκπαιδευτικός και εμψυχώτρια απήγγειλε ποιήματα ολοκληρώνοντας το καλλιτεχνικό μέρος της βραδιάς. 
Τους συμμετέχοντες εκ μέρους της Κοινο_Τοπίας καλωσόρισε ο Ανδρέας Σπηλιώτης που μαζί με το στέλεχος της Κοινο_Τοπίας Κωνσταντίνα Γεωργίου έκαναν και ένα συνοπτικό απολογισμό στις δράσεις, παρεμβάσεις και εκδηλώσεις του συλλόγου κατά τη διάρκεια της χρονιάς. Κατόπιν η Κωνσταντίνα Γεωργίου έκοψε την πρωτοχρονιάτικη πίτα (προσφορά του αρτοποιείου Π. Φωτόπουλου) αφιερώνοντας συμβολικά το πρώτο κομμάτι σε όλους εκείνους τους εθελοντές που προσφέρουν ανιδιοτελώς στην κοινωνία μας αναφέροντας σχετικά <<προσδοκούμε σε μια αλληλέγγυα κοινωνία για τη στήριξη των πολιτών που χρήζουν τη βοήθεια μας, την προστασία του Περιβάλλοντος, την Προαγωγή της Υγείας και του Πολιτισμού σ’ όλες τις εκφάνσεις του>>. 
Κάνοντας μια αφιέρωση συμβολικά έκοψαν από ένα κομμάτι της πίτας ο επικεφαλής της Δημοτικής παράταξης ‘‘σπιράλ’’ Πέτρος Ψωμάς, ο Περιφερειακός Σύμβουλος Λυκούργος Σταυρουλόπουλος, η πρώην Περιφερειακή Συντονίστρια Πολιτικής Προστασίας Έφη Γιαννά, ο εκπρόσωπος της ΟΙΚΙΠΑ Θωμάς Κουτρούμπας & ο Πρόεδρος της ΠΡΟΤΑΣΗΣ Ανδρέας Σαμοθρακίτης. Παραβρέθηκε ο Πρόεδρος του Δικηγορικού Συλλόγου Πάτρας Θανάσης Ζούπας, η εκπρόσωπος της Αντικαρκινικής Εταιρείας Λαμπρινή Λυμπερτάδου κ.α.
Τυχερή της βραδιάς και του συμβολισμού του φλουριού της πρωτοχρονιάτικης πίτας -που ήταν μια ψησταριά προσφορά του καταστήματος ηλεκτρικών ειδών Δρούβρη- ήταν η υποστηρικτής της Κοινο_Τοπίας Ρένα Δημοπούλου.
Ακολούθησε η κλήρωση της εορταστικής λαχειοφόρου της Κοινο_Τοπίας με πρώτο μεγάλο δώρο τη χειροποίητη πλεκτή γυναικεία τσάντα προσφορά της Χριστίνας Μαυροπούλου και τυχερή τη Μάλαμα Κεχαγιά και στα άλλα δώρα τυχερούς τους Κώστα Κηπουργό, Ειρήνη Σκώκου και Βούλα Κυπριώτου.

